**Приложение 3**

**МЕТОДИКА ЗА ОЦЕНКА НА ОФЕРТИТЕ**

Критерият за оценка на офертите е „**Икономически най-изгодната оферта”**.

Икономически най-изгодната оферта е офертата, която е получила най-висока комплексна оценка. Комплексната оценка (КО) се получава като сбор от оценките по отделните показатели - КО = К1 + К2, а именно:

Показател К1 – Предлагана цена за изпълнение на поръчката - относителна тежест в комплексната оценка 80 точки;

Показател К2 – Концепция за клиентско обслужване - относителна тежест в комплексната оценка 20 точки;

 Относителната тежест на показателите се изчислява, както следва:

А. Предлагна цена (К1) по следната формула:

 Минимална предложена цена

 К1 = ----------------------------------------- х 8070 т.

 Предложена цена

**Б. Концепция за клиентско обслужване (К3):**

В тази част от офертата всеки Участник следва да подробно да изложи своята Концепция за обслужване на лечебното заведение, във връзка с изпълнението на поръчката.

Минималното съдържание на Концепцията следва да бъде структурирана в следните направления:

1. *Инструктаж за работа с машините;*
2. *Доставка на копирните машини;*
3. *Сервизиране на копирните машини в случай на повреди;*
4. *Обезпечаване с консумативи, необходими за работа с машините.*

Предложенията на участниците по отделните глави от концепцията следва да са придружени с ясно описани мерки за обезпечаване на изпълнението им.

Участниците могат да включват и допълнителни предложения, които не могат да се включат в гореописаната структура на концепцията.

**Метод на формиране на оценката:**

Оценката се формира като средноаритметичен сбор от оценките на отделните членове на комисията, като всяко преимущество на офертата се оценява с по 2 точки, а всяка непълнота се намая с по 2 или 4 точки., като общата оценка не може да бъде по-голяма от 20 точки и по-малка от 0 точки.

Извършва се следното оценяване:

1. Инструктаж за работа с машините – макс. брой точки – 2 т.;
2. Доставка на копирните машини – макс. брой точки – 2 т.;
3. Сервизиране на копирните машини в случай на повреди – макс. брой точки – 8 т.;
4. Обезпечаване с консумативи, необходими за работа с машините – максимален брой точки – 8 т.

Оценката може да бъде намалява при констатирани непълноти, както следва: ***за съществени непълноти – по 4 точки, за несъществени непълноти – по 2 точки.***

***\* Под преимущества на офертата се разбират поемането от кандидата допълнителни ангажименти, с които се оптимизира ангажирането на организационни и/или човешки ресурси на възложителя за изпълнението на поръчката или се постига по-добра обезпеченост за работа с апаратите.***

***\*\* Несъществени са тези непълноти в предложението, които съдържат пропуски по отношение на отделна, незначителна част от концепцията или мерките за обезпечаване на изпълнението й.***

***\*\* Съществени са тези непълноти в предложението, които съдържат съществени пропуски от концепцията или мерките за обезпечаване на изпълнението й.***

В случай, че кандидатът не предлага клиентска концепция или концепцията страда от значителни непълноти, които я правят практически неосъществима, кандидатът следва да бъде отстранен от участие в процедурата.

***Заб.*** *Стойността на изпълнението на предложената от участника концепция не подлежи на отделно заплащане, а следва да бъде включена в предложената цена за изпълнението на поръчката.*

**Комплексна оценка (КО) = К1 + К2**

**Максимален общ сбор от точки - 100 точки.**